**Ministru kabineta noteikumu projekta**

**„Grozījumi Ministru kabineta 2001.gada 16.janvāra noteikumos Nr.22 „Noteikumi par higiēnas prasībām kosmētiskajiem kabinetiem”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Valdības rīcības plāna Deklarācijas par Valda Dombrovska vadītā Ministru kabineta iecerēto darbību īstenošanai (turpmāk – Plāns) 104.uzdevums "Būtiski samazināt administratīvo slogu uzņēmējiem un iedzīvotājiem". |
| 2.  | Pašreizējā situācija un problēmas |  Lai mazinātu administratīvo slogu kosmētiskajiem kabinetiem, saloniem un citiem uzņēmumiem, kuros sniedz skaistumkopšanas pakalpojumus, izmantojot fiziskās, fizikālās un ķīmiskās metodes (turpmāk – kosmētiskie kabineti) un nodrošinātu mūsdienu situācijai atbilstošas higiēnas un nekaitīguma prasības šo pakalpojumu sniegšanas iestādēm, kā arī, lai optimizētu Veselības inspekcijas darbu, Veselības ministrija ir izvērtējusi 2001.gada 16.janvāra noteikumos Nr.22 „Noteikumi par higiēnas prasībām kosmētiskajiem kabinetiem” (turpmāk – MK noteikumi Nr.22) iekļautās higiēnas normas un ir konstatējusi, dažas prasības neatbilst mūsdienu situācijai vai arī ir noteiktas citos normatīvajos aktos, tādejādi tās būtu nepieciešams mainīt. MK noteikumos Nr.22 šobrīd ir noteikts, ka kosmētiskajā kabinetā nodrošina personāla palīgtelpas. Ņemot vērā, ka šo noteikumu deleģējums ir noteikt higiēnas prasības kosmētiskajiem kabinetiem infekciju kontroles profilaksei, nevis paredzēt prasības telpām no nodarbināto drošības un veselības aizsardzības viedokļa, un prasība par personāla palīgtelpām (atpūtas telpām un ģērbtuvēm), atbilstoši darba specifikai, ir noteikta Ministru kabineta 2009.gada 28.aprīļa noteikumos Nr.359 „Darba aizsardzības prasības darba vietās” (turpmāk – MK noteikumi Nr.359) nav nepieciešams šo prasību atkārtoti noteikt MK noteikumos Nr.22. Tāpat arī MK noteikumos Nr.22 šobrīd ir noteiktas prasības darba videi un mikroklimatam telpās (ventilācija, gaisa temperatūra, apgaismojums u.c.). MK noteikumi Nr.359 arī nosaka prasības:1) darba telpu mikroklimatam (gaisa relatīvajam mitrumam, gaisa kustības ātrumam), atbilstoši darba raksturam, fiziskajai slodzei un gada periodam;2) ventilācijai, ņemot vērā darba apstākļus;3) apgaismojumam, nosakot apgaismojuma līmeni, atkarībā no darba vietas un veida. (MK noteikumu Nr.359 2.pielikumā ir noteikts, ka frizētavās un skaistumkopšanas salonos minimālajam apgaismojuma līmenim virs darba zonas jābūt 500 luksiem).Ņemot vērā, ka prasības darba videi un mikroklimatam ir noteiktas normatīvajos aktos par darba aizsardzības prasībām darba vietās un pakalpojuma sniedzēja darba vide ir tieši saistīta ar pakalpojuma sniegšanas vidi, nav lietderīgi dublēt šo prasību divos noteikumos.  MK noteikumi Nr.22 arī paredz, ka kosmētiskā kabinetā ir jābūt nodrošinātai pirmās palīdzības aptieciņai. MK noteikumos Nr.359 ir noteikts, ka visās darba vietās, ja tas nepieciešams atbilstoši darba apstākļiem, ir pieejamas pirmās palīdzības aptieciņa. Ņemot vērā, ka prasība par pirmās palīdzības aptieciņu dublējas divos noteikumos, kā arī tās sastāvs abos gadījumos ir identisks, lai darba devējiem neradītu viedokli, ka ir nepieciešami divi pirmās palīdzības aptieciņas komplekti un neradītu lieku administratīvo slogu, tad pirmās palīdzības aptieciņu, kas paredzēta darbiniekam, ja nepieciešams, var izmantot arī klientam, līdz ar to uzskatām, ka noteikumu projektā ir jānorāda, ka aptieciņu kosmētiskajos kabinetos nodrošina atbilstoši normatīvajos aktos par darba aizsardzības prasībām darba vietās noteiktajam. Šobrīd MK noteikumos ir noteiktas prasības telpu ģenerāltīrīšanai un dezinfekcijai. Svarīgi būtu noteikt, ka telpām un aprīkojumam jābūt tīram, nevis noteikt cik bieži un ko tīra vai dezinficē. Pasākumus, kurus jāveic, lai telpas būtu tīras un darba kārtībā, izvērtē kosmētiskā kabineta vadītājs.  Ņemot vērā iepriekš minēto, ir izstrādāts Ministru kabineta noteikumu projekts „Grozījumi Ministru kabineta 2001.gada 16.janvāra noteikumos Nr.22 „Noteikumi par higiēnas prasībām kosmētiskajiem kabinetiem”” (turpmāk – noteikumu projekts), kas atrisinātu iepriekš minētās problēmas. |
| 3.  | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība |  Noteikumu projekta mērķis ir mazināt administratīvo slogu uzņēmējiem, samazināt Veselības Inspekcijas pārbaužu ilgumu, kā arī precizēt MK noteikumus, atbilstoši spēkā esošajiem normatīvajiem aktiem. Noteikumu projekts paredz:1. noteikt, ka prasības darba telpu mikroklimatam (gaisa relatīvajam mitrumam, gaisa kustības ātrumam), vēdināšanai, apgaismojumam, darbinieku ģērbtuvēm un atpūtas telpām un pirmās palīdzības aptieciņai nodrošina, atbilstoši normatīvajiem aktiem par darba aizsardzības prasībām darba vietās;2. noteikt prasību, ka kosmētiskā kabineta telpas un tajās izvietoto aprīkojumu uztur tīrībā un kārtībā, nenorādot biežumu un veidu kādā jāveic telpu uzkopšanu.  |
| 5. | Projekta izstrādē iesaistītās institūcijas | Veselības inspekcija |
| 6. | Iemesli, kādēļ netika nodrošināta sabiedrības līdzdalība |  Ņemot vērā, ka noteikumu projekts paredz veikt tehniskus grozījumus un precizējumus, sabiedrības līdzdalība projekta izstrādē netika nodrošināta. |
| 7.  | Cita informācija | Nav |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Kosmētisko kabinetu īpašnieki, darbinieki. Pēc Veselības inspekcijas datiem ir 640 kosmētiskie kabineti. |
| 2.  | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Kosmētisko kabinetu pakalpojumu saņēmēji. |
| 3.  | Tiesiskā regulējuma finansiālā ietekme |  Projekts šo jomu neskar |
| 4. | Tiesiskā regulējuma nefinansiālā ietekme |  Ar noteikumu projektu tiek mazināts administratīvais slogs, novērstas nepamatotas prasības kosmētiskajiem kabinetiem un samazināts Veselības inspekcijas pārbaužu ilgums (samazinās kontrolējamo prasību apjoms, līdz ar to samazinās arī pārbaužu ilgums).  |
| 5. | Administratīvās procedūras raksturojums | Projekts šo jomu neskar  |
| 6. | Administratīvo izmaksu monetārs novērtējums | Projekts šo jomu neskar |
| 7.  | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1.  | Projekta izpildē iesaistītās institūcijas | Veselības inspekcija. |
| 2.  | Projekta izpildes ietekme uz pārvaldes funkcijām | Projekts šo jomu neskar |
| 3. | Projekta izpildes ietekme uz pārvaldes institucionālo struktūru.Jaunu institūciju izveide. | Projekts šo jomu neskar |
| 4. | Projekta izpildes ietekme uz pārvaldes institucionālo struktūru.Esošo institūciju likvidācija. | Projekts šo jomu neskar |
| 5. | Projekta izpildes ietekme uz pārvaldes institucionālo struktūru.Esošo institūciju reorganizācija. | Projekts šo jomu neskar |
| 6.  | Cita informācija | Nav |

Anotācijas III., IV., V., VI. sadaļas – projekts šīs jomas neskar.

Veselības ministre I.Circene

05.09.2013. 11:34

852

A.Kalniņa

67876148, astra.kalnina@vm.gov.lv